তুরস্ক
প্রশাসনিক সুবিধার্থে তুরস্ককে ৮১টি প্রদেশে বিভক্ত করা হয়েছে। সব বিভাগ আবার সাতটি অঞ্চলে বিভক্ত। তবে এই সাতটি অঞ্চল কোনো প্রশাসনিক বিভাজন নয়। প্রতিটি প্রদেশ কয়েকটি করে জেলায় বিভক্ত। তুরস্কে মোট জেলা আছে ৯২৩টি। প্রতিটি প্রদেশের নামই সেই প্রদেশের রাজধানীর নাম। আর প্রতিটি প্রাদেশিক রাজধানী সংশ্লিষ্ট প্রদেশের কেন্দ্রীয় জেলা। সবচেয়ে বড় শহর ইস্তাম্বুল। এটি হচ্ছে তুরস্কের বাণিজ্যিক, অর্থনৈতিক ও সাংস্কৃতিক কেন্দ্রবিন্দু। তুর্কি জনগণের প্রায় ৭০ দশমিক ৫ শতাংশ লোক শহরে বসবাস করে।
এশিয়ার মহানগর এলাকা সমূহের তালিকা
এটি হচ্ছে কিছু সংখ্যক সূত্র অনুযায়ী সর্বোচ্চ জনসংখ্যার এশিয়ার মহানগর এলাকা ও শহুরে এলাকার তালিকা। বিশ্বের দ্রুততম-বৃদ্ধিপাওয়া নগরায়ন, উচ্চহারে বৃদ্ধিপাওয়া শহরের জন্য এশিয়া মহাদেশ হচ্ছে বিশ্বে অন্যতম। জাপানের টোকিও হচ্ছে জনসংখ্যার ভিত্তিতে বিশ্বের বৃহত্তম মহানগর এলাকা । অন্যান্য আরো শহর, যেমন : করাচী, কলকাতা, ঢাকা, দিল্লি, মুম্বাই, তেহরান, সিউল, সাংহাই, ম্যানিলা, ওসাকা, বেইজিং, তাইপে, হংকং, শেনচেন, কুয়াংচৌ, ব্যাংকক এবং জাকার্তা গুরুত্বপূর্ণ মহানগরী।